Komisijos reglamentas (EB) Nr. 1498/98
1998 m. liepos 14 d.
iš dalies keičiantis Reglamentą (EB) Nr. 3223/94, nustatantį išsamias taisykles dėl importo tvarkos vaisiams ir daržovėms taikymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2520/97 [2], ypač į jo 32 straipsnio 2 dalį,
kadangi Komisijos reglamente (EB) Nr. 3223/94 [3] su paskutiniais pakeitimais, padarytais Reglamentu (EB) Nr. 2375/96 [4], nustatytos išsamios taisyklės, taikomos dėl vaisių ir daržovių importo tvarkos;
kadangi įvežimo kainos nustatymas reikalauja, kad muitų vertės apskaičiavimo taisyklės, kaip apibrėžta 1992 m. spalio 12 d. Reglamento (EEB) Nr. 2913/92, nustatančio Bendrijos muitinės kodeksą [5], su paskutiniais pakeitimais, padarytais Europos Parlamento ir Tarybos reglamentu (EB) Nr. 82/97 [6], 29 straipsnio 1 dalyje, būtų taikomos taip, kad būtų užtikrintai suderinti du skaičiavimo būdai; kadangi tai turėtų būti tiksliai apibrėžta Reglamento (EB) Nr. 3223/94 tekste, ypač tam, kad būtų lengviau parengti muitinės deklaracijas;
kadangi šiame reglamente numatytos priemonės atitinka Vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 3223/94 5 straipsnis papildomas šia 1b dalimi:
"1b. Jei įvežimo kaina apskaičiuojama remiantis produktų kilmės šalyje taikoma FOB kaina, muito vertė apskaičiuojama remiantis atitinkamai gauta suma, pardavus už tą kainą.
Jei įvežimo kaina apskaičiuojama taikant vieną iš procedūrų, nurodytų šio straipsnio 1 dalies b arba c punktuose arba 1a dalies b punkte, muito vertė apskaičiuojama remiantis tais pačiais kriterijais, kuriais apskaičiuojama įvežimo kaina."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. liepos 14 d.